  Виталий Пронин 4-тӥ-11-тӥ классъёсын дышетскись пиналъёс Россиысь школьникъёслэн онлайн-олимпиадазы пыриськыны быгатозы. Со сярысь 15-тӥ куарусёнэ вераз «Сириус» дышетон центрлэн кивалтӥсез Елена Шмелёва. Азьвыл аръёсын ӵошатыса, туэ отчы тросгес пиналъёс пыриськозы: олимпиада борды 65 улосвылъёсысь школаослэн 90 процентэз итӥськоз. Туспуктэм: ОНФ28-тӥ куарусёнэ «Сириус. Курсы» платформаын нимысьтыз туръёс усьтӥськозы, отын пиналъёс асьсэ тодон-валанъёссэс эскерозы. — Ужъёс школьной программалэсь висъяськозы, — вераз Елена Шмелёва, — эскеромы пиналъёслэсь малпаськыны быгатэмзэс. Оскиськомы, олимпиадае 5 миллион пала школьникъёс пыриськозы. Котькуд школалэн таӵе луонлыкез кылдыны кулэ. Удмуртиысь быгатӥсь нылпиослэн ТАУ центрзы Россиысь школьникъёслэн онлайн-олимпиадаязы арлы быдэ пыриське. Пиналъёсмы 5 тужгес но устоосыз пӧлы пыро. Тодады вайытом, Елена Шмелёва ӵектӥз олимпиадае пыриськись пиналъёслэн дышетӥсьёссылы но юрттэт сётыны, кӧня ке коньдон висъялляны. УД Теги: ОгъяРоссия сириус  